CELEX: 62013CA0314
Language: et
Date: 2014-06-12 00:00:00
Title: Kohtuasi C-314/13: Euroopa Kohtu (viies koda) 12. juuni 2014 . aasta otsus (Lietuvos vyriausiasis administracinis teismas – Leedu eelotsusetaotlus) – Užsienio reikalų ministerija, Finansinių nusikaltimų tyrimo tarnyba versus Vladimir Peftiev, BelTechExport ZAO, Sport-pari ZAO, BT Telecommunications PUE (Eelotsusetaotlus — Ühine välis- ja julgeolekupoliitika — Valgevene vastu võetud piiravad meetmed — Rahaliste vahendite ja majandusressursside külmutamine — Erandid — Õigusabiteenuste osutamisega seotud tasud — Liikmesriigi pädeva asutuse kaalutlusõigus — Õigus tõhusale kohtulikule kaitsele — Rahaliste vahendite ebaseaduslik päritolu — Puudumine)

25.8.2014   
            
            
               ET
            
            
               Euroopa Liidu Teataja
            
            
               C 282/13
            
         Euroopa Kohtu (viies koda) 12. juuni 2014. aasta otsus (Lietuvos vyriausiasis administracinis teismas – Leedu eelotsusetaotlus) – Užsienio reikalų ministerija, Finansinių nusikaltimų tyrimo tarnyba versus Vladimir Peftiev, BelTechExport ZAO, Sport-pari ZAO, BT Telecommunications PUE
   (Kohtuasi C-314/13) (1)
   
   ((Eelotsusetaotlus - Ühine välis- ja julgeolekupoliitika - Valgevene vastu võetud piiravad meetmed - Rahaliste vahendite ja majandusressursside külmutamine - Erandid - Õigusabiteenuste osutamisega seotud tasud - Liikmesriigi pädeva asutuse kaalutlusõigus - Õigus tõhusale kohtulikule kaitsele - Rahaliste vahendite ebaseaduslik päritolu - Puudumine))
   2014/C 282/18
   Kohtumenetluse keel: leedu
   
      Eelotsusetaotluse esitanud kohus
   
   Lietuvos vyriausiasis administracinis teismas
   
      Põhikohtuasja pooled
   
   
      Hagejad: Užsienio reikalų ministerija, Finansinių nusikaltimų tyrimo tarnyba
   
      Kostjad: Vladimir Peftiev, BelTechExport ZAO, Sport-pari ZAO, BT Telecommunications PUE
   
      Resolutsioon
   
   
               1.
            
            
               Nõukogu 18. mai 2006. aasta määruse (EÜ) nr 765/2006, milles käsitletakse piiravaid meetmeid Valgevene suhtes, muudetud nõukogu 31. jaanuari 2011. aasta rakendusmäärusega (EL) nr 84/2011 ja nõukogu 20. juuni 2011. aasta määrusega (EL) nr 588/2011, artikli 3 lõike 1 punkti b tuleb tõlgendada nii, et juhul kui liikmesriigi pädev asutus teeb otsuse erandi kohaldamise taotluse kohta, mis on esitatud selle sätte alusel eesmärgiga esitada hagi, mille ese on vaidlustada Euroopa Liidu kehtestatud piiravad meetmed, siis ei ole tal absoluutne kaalutlusõigus, vaid ta peab oma pädevust kasutades austada Euroopa Liidu põhiõiguste harta artikli 47 teise lõigu teises lauses ette nähtud õigusi ning seda, et sellise hagi esitamisel Euroopa Liidu Üldkohtule on esindamine advokaadi poolt kohustuslik.
               Liikmesriigi pädeval asutusel on õigus kontrollida, et rahalised vahendid, mille vabastamist taotletakse, on ette nähtud üksnes õigusabiteenuste osutamisega seotud mõistlike tasude maksmiseks ja nendest teenustest tulenevate kulude hüvitamiseks. Ta võib kehtestada ka tingimusi, mida ta peab vajalikuks, et tagada eelkõige, et ei eirata ettenähtud sanktsiooni eesmärki ega kuritarvitata lubatud erandit.
            
         
               2.
            
            
               Määruse nr 765/2006, muudetud rakendusmäärusega nr 84/2011 ja määrusega nr 588/2011, artikli 3 lõike 1 punkti b tuleb tõlgendada nii, et sellises olukorras nagu põhikohtuasjas, milles rahalised vahendid ja majandusressursid külmutati nimetatud määruse alusel, tuleb õigusabiteenuste eest tasumiseks ette nähtud erandit hinnata kooskõlas selle sättega, mis ei viita kuidagi rahaliste vahendite päritolule ja nende võimalikule õigusvastaselt omandamisele.
            
         
      (1)  ELT C 233, 10.8.2013.